Document ID: 32000R0592

ΚΑΝΟΝΙΣΜΟΣ (ΕΚ) αριθ. 592/2000 ΤΗΣ ΕΠΙΤΡΟΠΗΣ
της 17ης Μαρτίου 2000
σχετικά με την έκδοση πιστοποιητικών εισαγωγής μπανάνας στο πλαίσιο των δασμολογικών ποσοστώσεων και των παραδοσιακών μπανανών ΑΚΕ για το δεύτερο τρίμηνο του έτους 2000 και την υποβολή νέων αιτήσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, για την κοινή οργάνωση αγοράς στον τομέα της μπανάνας [1], όπως τροποποιήθηκε τελευταία από τον κανονισμό (ΕΚ) αριθ. 1257/1999 [2], και ιδίως το άρθρο 20,
Εκτιμώντας τα ακόλουθα:
(1) Ο κανονισμός (ΕΚ) αριθ. 2362/98 της Επιτροπής [3], όπως τροποποιήθηκε από τον κανονισμό (ΕΚ) αριθ. 756/1999 [4], θεσπίζει τις λεπτομέρειες εφαρμογής του κανονισμού (ΕΟΚ) αριθ. 404/93 όσον αφαρά το καθεστώς εισαγωγής μπανανών στην Κοινότητα.
(2) Το άρθρο 17 του κανονισμού (ΕΚ) αριθ. 2362/98 προβλέπει ότι, εάν για ένα τρίμηνο και για μία ή περισσότερες χώρες καταγωγής που αναφέρονται στο παράρτημα Ι οι ποσότητες που αποτελούν το αντικείμενο αιτήσεων για έκδοση πιστοποιητικών εισαγωγής υπερβαίνουν αισθητώς την ενδεικτική ποσότητα που καθορίζεται, ενιεχομένως, κατ' εφαρμογή του άρθρου 14, ή υπερβαίνουν τις διαθέσιμες ποσότητες, καθορίζεται ποσοστό μείωσης που εφαρμόζεται στις αιτήσεις.
(3) Οι ενδεικτικές ποσότητες κατά την εισαγωγή, στο πλαίσιο των δασμολογικών ποσοστώσεων και της ποσότητας των παραδοσιακών μπανανών ΑΚΕ, αποφασίσθηκαν, για το δεύτερο τρίμηνο του έτους 2000, με τον κανονισμό (ΕΚ) αριθ. 250/2000 της Επιτροπής [5].
(4) Για τις ποσότητες που αποτελούν το αντικείμενο αιτήσεων έκδοσης πιστοποιητικών, και οι οποίες, ανάλογα με την περίπτωση, είναι μικρότερες ή δεν υπερβαίνουν αισθητώς τις ενδεικτικές ποσότητες που καθορίστηκαν για το υπόψη τρίμηνο, τα πιστοποιητικά εκδίδονται για τις αιτούμενες ποσότητες. Εντούτοις, για ορισμένες χώρες καταγωγής, ο όγκος των αιτουμένων ποσοτήτων υπερβαίνει αισθητώς τις ενδεικτικές ποσότητες. Είναι σκόπιμο, κατά συνέπεια, να προσδιοριστεί ένα ποσοστό μείωσης που πρέπει να εφαρμόζεται σε κάθε αίτηση πιστοποιητικού για την εν λόγω χώρα καταγωγής ή τις χώρες καταγωγής.
(5) Θα πρέπει να καθοριστεί η μέγιστη ποσότητα για την οποία μπορούν ακόμη να υποβληθούν αιτήσεις πιστοποιητικών, κατ' εφαρμογή του άρθρου 18 του κανονισμού (ΕΚ) αριθ. 2362/98, λαμβανομένων υπόψη των αιτήσεων που έχουν γίνει δεκτές στο τέλος της περιόδου υποβολής αιτήσεων και των διαθέσιμων ποσοτήτων.
(6) Οι διατάξεις του παρόντος κανονισμού πρέπει να ισχύουν χωρίς καθυστέρηση, ώστε να επιτραπεί η κατά το συντομότερο δυνατόν έκδοση των πιστοποιητικών.
(7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της μπανάνας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την εισαγωγή μπανάνας στο πλαίσιο του καθεστώτος δασμολογικών ποσοστώσεων και των παραδοσιακών μπανανών ΑΚΣ που αναφέρονται στο άρθρο 18 του κανονισμού (ΕΟΚ) αριθ. 404/93, για το δεύτερο τρίμηνο του έτους 2000, εκδίδονται πιστοποιητικά εισαγωγής:
α) για την ποσότητα που αναφέρεται στην αίτηση για την έκδοση πιστοποιητικού, με την εφαρμογή των συντελεστών μείωσης, κατά 0,6741, κατά 0,7820, κατά 0,7252 και κατά 0,6533, για τις αιτήσεις που αναφέρουν, αντίστοιχα, τις χώρες καταγωγής "Κολομβία", "Κόστα Ρίκα", "Ισημερινός" και "Άλλες"·
β) για την ποσότητα που αναφέρεται στην αίτηση πιστοποιητικού και για χώρα καταγωγής εκτός των χωρών καταγωγής που αναφέρονται στο στοιχείο α).
Άρθρο 2
Στο παράρτημα καθορίζονται οι ποσότητες για τις οποίες είναι δυνατό να υποβληθούν ακόμη αιτήσεις πιστοποιητικών για το δεύτερο τρίμηνο του έτους 2000.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Μαρτίου 2000.

Labels: 3
17
18